Le Krezo
Le Krezo (pranc. Le Creusot) – miestas Prancūzijos vidurinės dalies rytuose, Burgundijoje, Sonos ir Luaros departamente, 65 km į pietvakarius nuo Dižono, Centrinio masyvo šiaurės rytiniame pakraštyje, prie Centro kanalo (sudaryti keli tvenkiniai). Praeina Nevero–Šalono prie Sonos plentas, geležinkeliai į Dižoną, Neverą. Svarbus pramoninis centras: vystoma metalurgija, metalo apdirbimo, tekstilės, elektronikos, chemijos pramonė, apylinkėse kasamos akmens anglys.